Diari Oficial de la Generalitat Valenciana


Sumari del DOGV 5117, del 19-10-2005 (2005/11878)

RESOLUCIÓ de 3 d'octubre de 2005, de la directora general de Gestió del Medi Natural, per la qual es resol la convocatòria d'ajudes als ajuntaments establits en àrees d'influència de les reserves nacionals de caça per a la realització d'actuacions que repercutisquen en el desenvolupament de l'agricultura i altres activitats de manera compatible amb la riquesa faunística.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5117

Data del DOGV
:   19-10-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/11638


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 3 d'octubre de 2005, de la directora general de Gestió del Medi Natural, per la qual es resol la convocatòria d'ajudes als ajuntaments establits en àrees d'influència de les reserves nacionals de caça per a la realització d'actuacions que repercutisquen en el desenvolupament de l'agricultura i altres activitats de manera compatible amb la riquesa faunística. [2005/M11397]
  
Vista l'Orde de 4 de març de 2004, de la Conselleria de Territori i Habitatge, per la qual s'establix un règim d'ajudes als ajuntaments establits en àrees d'influència de les reserves nacionals de caça per a la realització d'actuacions que repercutisquen en el desenvolupament de l'agricultura i altres activitats de manera compatible amb la riquesa faunística.
  
Atés que d'acord amb l'orde esmentada, en l'article 1, les ajudes estan destinades per al foment d'actuacions o activitats, vinculades al medi natural o a la protecció del medi ambient, que impulsen el desenvolupament dels municipis que aporten terrenys a les reserves nacionals declarades a la Comunitat Valenciana.
  
Atesa la quantia de les ajudes establida en un import global per a l'exercici 2005 en 70.304,87 euros, a càrrec del capítol VII, de la secció 14 de la Conselleria de Territori i Habitatge; servici 02, Direcció General de Gestió del Medi Natural, programa 442.30; línia T4828 conforme a la Llei de Pressupostos de 2005 de la Generalitat Valenciana.
  
Atés que les sol·licituds presentades han sigut examinades i avaluades per la comissió establida en la base setena i d'acord amb les atribucions que tinc conferides, segons el que disposa la base huitena de l'annex de l'orde esmentada, resolc:
  
Article únic
  
Concedir les ajudes relatives a l'anualitat de l'any 2005 i en quantia referida en l'annex 1.
  
Contra esta resolució, que posa fi a la via administrativa, es podrà interposar recurs contenciós administratiu en el termini de dos mesos, a comptar de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant del conseller de Territori i Habitatge en el termini d'un mes des de l'endemà de la notificació, d'acord amb el que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 3 d'octubre de 2005.- La directora general de Gestió del Medi Natural: Concepción Maroto Alvarez.
  
ANNEX I
  
Beneficiaris
  
Ajuntament Quantia a subvencionar
  
Jalance D-3688910-W 11.717,48
  
Teresa de Cofrentes P-6141493-D 11.717,48
  
Cortes de Pallás S-1257568-J 11.717,48
  
Millares X-7464149-H 11.717,48
  
La Pobla de Benifassà I-5233315-X 11.717,48